sagorsarker/bangla-wikipedia huggingface dataset:
ডিজুস

ডিজুস (ডিজিটাল জুস এর সংক্ষিপ্ত) হচ্ছে টেলিনর কোম্পানির যুবভিত্তিক মোবাইল ফোন প্লান। এটি বাংলাদেশ, নরওয়ে, সুইডেন, ইউক্রেন, মালয়েশিয়া, নিউজিল্যান্ড, থাইল্যান্ড ও হাঙ্গেরিতে চালু ছিল। বর্তমানে পাকিস্তান ও মন্টিনিগ্রোতে এর পরিসেবা চালু আছে। এর ওয়েবসাইট তথ্য অনুযায়ী ১২ মিলিয়ন গ্রাহক নিয়ে ডিজুস বর্তমানে বিশ্বের ২য় যুবভিত্তিক মোবাইল অপারেটরের স্থান দখল করে আছে।
ডিজুস ২০০৩ সালে প্রথম নরওয়ে এবং হাঙ্গেরিতে চালু করা হয়। এরপর ২০০৪ সালে ইউক্রেনে, ২০০৫ সালে বাংলাদেশে, ২০০৬ সালে পাকিস্তানে এবং ২০০৮ সালে মন্টেনিগ্রোতে চালু হয়। 
২০০৫ সালের ১৪ এপ্রিল বাংলা নববর্ষের দিন গ্রামীণ ফোন বাংলাদেশের গ্রাহকদের জন্য ডিজুস প্যাকেজটি চালু করে।
২০০৭ সালের ১৪ এপ্রিল ডিজুস এর পুরাতন লোগো বাতিল করে এর আন্তর্জাতিক ব্রান্ড লোগো চালু করে। ডিজুস বাংলাদেশে রক ব্যান্ড অনুসন্ধানের জন্য ডিরকস্টার নামে একটি ট্যালেন্ট হান্ট শো চালূ করে। পাওয়ারসারজ চ্যাম্পিয়ন হয়।
টেলিনর গ্রুপ অব পাকিস্তান কর্তৃক ২০০৬ সালের অক্টোবরে ডিজুস প্যাকেজটি চালু করা হয়। এটি বর্তমানে পাকিস্তানের চতুর্থ বৃহত্তম মোবাইল নেটওয়ার্ক।
ধ্রুবস্বামিণী

ধ্রুবস্বামিণী বা ধ্রুবদেবী গুপ্ত সম্রাট দ্বিতীয় চন্দ্রগুপ্তের পত্নী ছিলেন।
১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।
"দেবীচন্দ্রগুপ্ত" নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।
যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে "মহাদেবী ধ্রুবদেবী" এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।
মুহাম্মাদের অলৌকিক ঘটনাসমূহ

মুহাম্মাদের অলৌকিক ঘটনাসমূহ বলতে সেই সকল অতিপ্রাকৃত তথা কার্যকারণসূত্রবিহীন ঘটনাবলী বোঝানো হয় যেগুলো ইসলামের নবী মুহাম্মাদের দ্বারা তার জীবদ্দশায় সংঘটিত হয়েছে। ইসলামী পরিভাষায় নবী-রাসুল কর্তৃক প্রদর্শিত এরূপ অলৌকিক ঘটনাসমূহকে মুজিযা বলে আখ্যায়িত করা হয়। 
মুহাম্মাদের বহু মুজিযা রয়েছে। ইমাম বায়হাকী বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার। ইমাম নববী মুহাম্মাদের বলেন, হুজুর সাল্লাল্লাহু আলাইহি ওয়া সাল্লামের মুজিযা হলো এক হাজার ২০০। আবার অনেক মনীষী বলেন, হুজুর সাল্লাল্লাহু আলাইহি ওয়া সাল্লামের মুজিযা তিন হাজার। (সূএঃ ফতহুল বারি)
ইতিহাসবিদ ডেনিস গ্রিলের মতে, ""কুরআন স্পষ্টতই মুহাম্মাদের অলৌকিকতাগুলো ঢালাওভাবে বর্ণনা করে না, বরং চূড়ান্তভাবে সেই কোরআনকেই মুহাম্মাদের প্রধান অলৌকিকতা হিসেবে চিহ্নিত করা হয়।"" খ্রিস্টানদের ভেতর প্রচলিত অভিযোগ আছে যে, কুরআন নিজেই মুহাম্মাদের অলৌকিকতা অস্বীকার করে। - যা খ্রিস্টান সম্প্রদায়ের মধ্যে একটি সাধারণ যুক্তি। খ্রিস্টানদের অভিযোগের প্রেক্ষিতে বলা যেতে পারে,তারা নবী মুহাম্মাদের মুজিযাকে বাস্তবতার নিরিখে বুঝতে চেয়েছে; কিন্তু বিষয়টা বিশ্বাসের সাথে সম্পর্কিত। কুরআন ও প্রায় হাদিসেই বিভিন্ন অলৌকিক ক্ষমতার কথা পেশ করা হয়, এবং হাদীস মুহাম্মাদের অলৌকিকতার বিবরণী জানার জন্য অপরিহার্য।
মুহাম্মদের অন্যতম অলৌকিক ঘটনা ‘রাদ আল শামস’ হলো অস্তমিত সূর্যকে ফিরিয়ে আনয়ন করা। আসমা বিনতে ওমায়স থেকে বর্ণিত আছে, একদা মুহাম্মদের খায়বারের কাছে ‘সাহবা’ নামক স্থানে ছিলেন। তার মাথা মোবারক আলী কোলে রেখে বিশ্রাম করছিলেন। আলী কিন্তু আসরের নামাজ আদায় করেননি। এমতাবস্থায় ওহি নাজিল শুরু হলো। শেষ পর্যন্ত সূর্য অস্তমিত হয়ে গেল। মুহাম্মদ জিজ্ঞেস করলেন, ‘তোমরা কি আসরের নামাজ আদায় করেছ?’ আলী বললেন, ‘না’। তখনই মুহাম্মদ হস্ত উত্তোলন করে দোয়া করলেন, ‘হে আল্লাহ! আলী আপনার রসুলের অনুগত ছিল, সূর্য ফিরিয়ে দিন, যাতে সে আসরের নামাজ সঠিক ওয়াক্তে আদায় করতে পারে।’ আসমা বিনতে মায়স বলেন, ‘অস্তমিত সূর্য পুনরায় দিগন্তে দৃশ্যমান হলো’। ইমাম তাহাবি মুহাম্মাদের বলেন, ‘হাদিসটি বিশুদ্ধ। হাদিসের সব বর্ণনাকারী নির্ভরযোগ্য।’ শায়খ জালাল উদ্দীন সুয়ুতী মুহাম্মাদের উল্লিখিত হাদিসটি সম্পর্কে ‘কাশফুল লাবস আন হাদিসে রদ্দে শামস’ নামে একটি ক্ষুদ্র পুস্তিকা রচনা করেছেন। ওই পুস্তিকায় হাদিসের সনদ নিয়ে আলোচনা করে হাদিসের বিশুদ্ধতা প্রমাণ করেছেন।
মহানবী (সা.) মিরাজ থেকে প্রত্যাবর্তন করে কুরাইশদের সম্মুখে আল্লাহর সান্নিধ্য লাভ এবং স্বীয় ভ্রমণকাহিনী ও মিরাজের ঘটনা বর্ণনা করেছিলেন। কুরাইশরা ঘটনার সত্যতা যাচাই করার জন্য বায়তুল মোকাদ্দাসের বিভিন্ন নিদর্শন সম্পর্কে প্রশ্ন করেছিল এবং বাণিজ্য উপলক্ষে সিরিয়ার দিকে যে কাফেলা গমন করেছিল, তারা কখন মক্কায় প্রত্যাবর্তন করবে, তা জানতে চেয়েছিল।
মহানবী (সা.) উত্তর দিয়েছিলেন, ‘তারা বুধবার মক্কায় পৌঁছবে।’ বুধবার আস্তে আস্তে অতিক্রান্ত হতে চলল, দিবসের পড়ন্ত বেলাও অতিক্রম হতে চলল। এমনকি সন্ধ্যা ঘনিয়ে আসার নিদর্শন পরিলক্ষিত হতে লাগল কিন্তু কাফেলা মক্কায় পৌঁছেনি। তাই মক্কার কাফিরকুল তার নবুয়তের সত্যতা সম্পর্কে সমালোচনা করতে শুরু করে দিল। এমতাবস্থায় রসুলুল্লাহ (সা.) দোয়া করলেন, আল্লাহপাক সূর্যের গতিরোধ করলেন। কাফেলা মক্কায় প্রবেশ করা পর্যন্ত সূর্য থেমে ছিল।
কাজিবাছা নদী

কাজীবাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭২১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাজিবাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৭।
কাজীবাছা নদীটি বাংলাদেশের খুলনা জেলার বটিয়াঘাটা উপজেলায় অবস্থিত। নদীটি খুলনা শহরের দাকোপ উপজেলা, কয়রা উপজেলা এবং মংলা বন্দরের সাথে যোগাযোগের নৌ রূট হিসেবে ব্যবহৃত হয়। কাজীবাছা নদী বটিয়াঘাটা উপজেলাকে দুই ভাগে বিভক্ত করেছে।
অমানুষ ২

অমানুষ ২ ১৪ এপ্রিল ২০১৫ তারিখে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি তামিল চলচ্চিত্র নান এর বাংলা সংস্করণ। রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন সোহম চক্রবর্তী, পায়েল সরকার ও অনিন্দ চ্যাটার্জি।
শোলমারি নদী

শৈলমারী নদী বা শোলমারি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শোলমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৯।
শোলমারি নদীটি খুলনা জেলার ডুমুরিয়া উপজেলার রংপুর ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার বটিয়াঘাটা উপজেলার বটিয়াঘাটা ইউনিয়ন এলাকায় প্রবহমান কাজীবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
নদীটি খুলনা জেলার ডুমুরিয়া ও বটিয়াঘাটা উপজেলায় অবস্থিত।
ভদ্রা নদী

ভদ্রা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভদ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৬। স্বাভাবিক জোয়ার-ভাটার পরিসর প্রায় ৪ মিটার।
নদীটি খুলনা জেলার পসুর ও শিবসা নদীর মধ্যবর্তী ভূ-ভাগকে বিভক্ত করেছে। অতঃপর সুন্দরবনের মধ্য দিয়ে প্রবাহিত হয়ে পসুর ও শিবসা নদীদ্বয়ের মিলনস্থলে গিয়ে পতিত হয়েছে। স্থানীয়ভাবে এই অংশ মরা ভদ্রা নামে পরিচিত। ভদ্রা সুতারখালীর নিকট থেকে দক্ষিণ-পূর্বাভিমুখে প্রবাহিত হয়ে সুন্দরবনের অভ্যন্তরে প্রায় ৩০ কিমি পথ অতিক্রম করে পসুর নদীতে পড়েছে। বর্তমানে নদীর এই গতিপথ পরিবর্তিত হয়ে সুতারখালী নদী দিয়ে এর মূল স্রোত প্রবাহিত হচ্ছে। লাভজমি, মনিরামপুর, কেলাপুর, খর্ণিয়া, ডুমুরিয়া, দাকোপ, সুতারখালী, কালবগী প্রভৃতি নদীর তীরবর্তী প্রসিদ্ধ স্থান।
মেসোথেরাপি

মেসোথেরাপি () (শব্দটি এসেছে গ্রীক 'মেসস্', “মাঝামাঝি”, এবং থেরাপি শব্দটি এসেছে গ্রীক 'থেরাপিয়া', “ঔষধের মাধ্যমে উপশম”) হলো এমন একটি চিকিৎসা ব্যবস্থা যা কিনা শল্যচিকিৎসাবিহীন এবং কসমেটিক ঔষধের মাধ্যমে চিকিৎসা। মেসোথেরাপিতে বেশ কয়েকটি রাসায়নিক ঔষধ এবং হোমিওপ্যাথি ঔষধ, গাছের নির্যাস, ভিটামিন এবং অন্যান্য উপাদান সমূহ আক্রান্ত ব্যক্তির শরীরের অভ্যন্তরভাগের চর্বিতে ইনজেকশনের মাধ্যমে প্রবেশ করানো হয়।
এধরনের ঔষধ এবং অন্যান্য বিভিন্ন রাসায়নিক উপাদানের সমন্বয়ে যে ককটেইল শরীরের বিভিন্ন অংশে ক্লিনিকাল চিকিৎসায় ব্যবহৃত হয় সে বিষয়ে নানাবিধ গবেষণা প্রকাশিত হয়েছে বিশেষ করে বেশ কয়েক বছর ধরে ইউরোপ এবং দক্ষিণ আমেরিকাতে বিভিন্ন প্রকাশনায় ইহার পার্শ্ব-প্রতিক্রিয়াসমূহ প্রকাশ হয়ে আসছে। যদিও কোন গবেষণাই সিদ্ধান্ত আকারে প্রমাণ করতে পারে নাই যে এই সকল রাসায়নিক উপাদানসমূহ নির্দিষ্ট চর্বিকোষসমূহের উপর কাঙ্ক্ষিত ক্রিয়া করে থাকে। লাইসিস কোষ যা কিনা ডক্সিকোহলিকের ডিটার্জেন্ট ক্রিয়ার ফলে উদ্ভূত হয়, তা এই চিকিৎসার ফল হিসাবে ধরা যেতে পারে।
২০১২ সালে, একটি ফ্রেন্স ল্যাবরেটরি একটি তরল পোডলেটে মেসোথেরাপি ঔষধ প্রবেশ করানোর পদ্ধতি আবিষ্কার করে। পোডলেটটি তারপর একটি ফেসিয়াল স্টিমারের সাথে সংযুক্ত করে ব্যবহারকারীর মুখমণ্ডলে বাষ্পের মাধ্যমে এ চিকিৎসাতে নিয়োগ করা হয়। এ ধরনের যে কোন আবিষ্কার হিসাবে এটিই প্রথম মেসোথেরাপি চিকিৎসা যা ভোক্তারা নিজেদের বাসস্থলিতে ব্যবহার করতে সক্ষম হন। এই চিকিৎসাতে যেসকল উপাদান ব্যবহিত হয় সেগুলি হলো:
মিচল পিস্টর (১৯২৪-২০০৩) ক্লিনিক্যাল গবেষণা করতেন এবং আলোচ্য মেসোথেরাপি ক্ষেত্রটি প্রতিষ্ঠিত করেছিলেন। পিস্টর এর কাজের কারণে বহুজাতিক গবেষণাসমূহ এই ইন্ট্রাডার্মাল থেরাপির ক্ষেত্রে সর্বোচ্চ সীমায় পৌছেছিল, যা কিনা ১৯৪৮ থেকে ১৯৫২ সালে মানব দেহের উপর চিকিৎসাতে কাজে লেগেছিল। ফ্রেন্স প্রেস ১৯৫৮ সালে এই চিকিৎসার নামকরণ করে মেসোথেরাপি। ফ্রান্সের 'একাডেমিয়া ন্যাশনেল দি মেডেসিন' মেসোথেরাপিকে একটি বিশেষ ঔষধ হিসাবে স্বীকার করে নেয় ১৯৮৭ সালে। ইহা ব্যতীত আরো একটি বিশেষ বিষয় লক্ষনীয় ছিল যে, 'ফ্রেন্স সোসাইটি অব মেসোথেরাপি' এটাকে স্বীকৃতি প্রদান করেছে এটার নানাবিধ ব্যবহারের জন্য বিভিন্ন শর্তে তবে সেখানে এটাকে প্লাস্টিক সার্জারীতে ব্যবহার করার বিষয়ে কোন নির্দেশনা ছিল না। ইউরোপিয়ান দেশসমূহ এবং দক্ষিণ আমেরিকায় এটি ব্যপকভাবে জনপ্রিয় ছিল এবং বিশ্বব্যাপী প্রায় ১৮,০০০ জন ফিজিশিয়ান এটাকে ব্যবহার করতে উপদেশ প্রদান করেন।
মেসোথেরাপি চিকিৎসাটি মানুষের ত্বকে পঞ্চাশ বছর ধরে সমগ্র ইউরোপ, দক্ষিণ আমেরিকা এবং সম্প্রতি যুক্তরাষ্ট্রব্যাপী পরীক্ষা করা হয়ে আসছে। তবে এ বিষয়ে চিকিৎসকরা সন্দেহ প্রকাশ করেছেন এই বলে যে এই চিকিৎসাটিকে নিয়ে ওতো বেশি পরীক্ষা-নিরীক্ষা করা হয়নি, যে এটার ক্রিয়া সম্পর্কে নিশ্চিত হওয়া যায়। প্রাথমিক একটি ধারণা হলো এই যে কসমেটিক অবস্থার এই থেরাপিটি শ্রেষ্ঠ গোল্ড মানের মতো নয়; যদিও অন্যান্য রোগ যেমন: টেন্ডোনিটিস, টেন্ডন ক্যালসিফিকেশন, দাঁতের চিকিৎসা, ক্যানসার, কার্ভিকোব্রাচিয়ালগিয়া, বাত, লিম্ফেডেম এবং ভেনাস স্ট্যাটিস চিকিৎসাতে কষ্ট নিবারণের জন্য এই প্রক্রিয়াটি পরীক্ষা করা হয়ে আসছে।
আলফ্রেড শ

আলফ্রেড শ (; জন্ম: ২৯ আগস্ট, ১৮৪২ - মৃত্যু: ১৬ জানুয়ারি, ১৯০৭) নটিংহ্যামশায়ারের বার্টন জয়েস এলাকায় জন্মগ্রহণকারী বিখ্যাত ইংরেজ ক্রিকেটার ও রাগবি ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলার ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন। এছাড়াও দলের অধিনায়কত্ব করেন তিনি। ঘরোয়া কাউন্টি ক্রিকেটে নটিংহ্যামশায়ারের প্রতিনিধিত্ব করেছেন আলফ্রেড শ। টেস্ট ক্রিকেটের ইতিহাসে প্রথম বল করার বিরল কৃতিত্ব অর্জন করেন। এছাড়াও ইনিংসে প্রথমবারের মতো পাঁচ উইকেট দখলেরও কৃতিত্ব তারই।
১৮৬৪ থেকে ১৮৯৭ সাল পর্যন্ত তার প্রথম-শ্রেণীর ক্রিকেট জীবন বিস্তৃত ছিল। অধিকাংশ খেলাই নটিংহ্যামশায়ারের পক্ষে অংশ নেন। ১৮৮৩ থেকে ১৮৮৬ পর্যন্ত একাধারে দলটিকে চ্যাম্পিয়নশীপের শিরোপা জয়ে সহায়তা করেন। ১৮৭৩-৭৪ মৌসুমে ডব্লিউজি গ্রেসের সাথে সফরে যেতে অস্বীকার করেন। নিখুঁত বোলার হিসেবে তার বিরাট ভূমিকা ছিল। ১৮৮৯ সালে পাঁচ-বলের সমন্বয়ে গড়া ওভারের প্রবর্তন হয়। তার করা প্রায় দুই-তৃতীয়াংশ ওভারই রানবিহীন ছিল। অফ-স্ট্যাম্প বরাবর বোলিং করতেন। ফলে, অফ-সাইডে আটজন ফিল্ডারকে দাঁড় করাতেন। ১৮৭০ থেকে ১৮৮০ সালের মধ্যে তিনি ইংল্যান্ডের সেরা বোলার ছিলেন। অনেকগুলো বছর এমসিসি’র গ্রাউন্ডস্টাফ ছিলেন। ১৮৭৪ সালে প্রথম-শ্রেণীর ইনিংসে ক্লাবের পক্ষে দশ উইকেটের সবগুলোই তার দখলে যায়। ১৮৭৫ সালে এমসিসি’র বিপক্ষে ৭/৭ লাভ করেন। ৪১.২ ওভারের ৩৬ ওভারই মেইডেন ছিল।
১৮৭৬ মৌসুমের শেষদিকে জেমস লিলিহোয়াইট জুনিয়রের দলে অস্ট্রেলিয়া সফরে যান পাঁচ ফুট সাড়ে ছয় ইঞ্চি উচ্চতার অধিকার শ। টেস্ট খেলার প্রথম বলটি করে স্মরণীয় হয়ে আছেন। চার্লস ব্যানারম্যানকে (১৬৫) করা তার ঐ বলটিতে কোন রান উঠেনি। অভিষেক টেস্টের দ্বিতীয় ইনিংসে তিনি পাঁচ উইকেট পান। ব্যাটসম্যান হিসেবে তিনি প্রথম টেস্ট ক্রিকেটার হিসেবে টম কেন্ডলের বলে জ্যাক ব্ল্যাকহামের হাতে স্ট্যাম্পড হন।
১৮৮১-৮২ মৌসুমে অস্ট্রেলিয়া সফরে চার টেস্টে অধিনায়কের দায়িত্ব পালন করেছেন। ঐ সফরে তার দল দুই টেস্টে পরাজিত হয় ও দুই টেস্ট ড্র করে। জেমস লিলিহোয়াইট ও আর্থার শ্রিউসবারি’র সাথে তিনিও ঐ সফরের সহঃ উদ্যোক্তা ছিলেন। প্রথম আট টেস্টের ৭টিতেই তার অংশগ্রহণ ছিল। কিন্তু ১৮৮২ সালে তার বোলিংয়ের ছন্দ না থাকায় খেলেননি।
১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যায়। অস্ট্রেলীয় অধিনায়ক পার্সি ম্যাকডোনেলকে উদ্দেশ্য করে বিলি বার্নসের ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তিনি তাকে বিরত রাখেন। ঐ বলটি রেজিনাল্ড উড খুঁজে পান ও তার পরিবর্তে উডকে তিন খেলায় অংশগ্রহণ করান।
১৮৮৮ সালে অস্ট্রালেশিয়ায় রাগবি সফরেরও আয়োজন করেন তিনি।
প্রথমবারের মতো খেলা থেকে অবসর নেয়ার পর আম্পায়ার হিসেবে পরিচিতি পান। কিন্তু, খেলায় অংশগ্রহণের দিকেই তার মন উন্মুখ ছিল। শেফিল্ডের পঞ্চম ব্যারন আর্থার স্ট্যানলি’র আমন্ত্রণে সাসেক্সের তরুণ ক্রিকেটারদেরকে প্রশিক্ষণ দেন। এছাড়াও, আর্ডিংলি কলেজে পার্ট-টাইম ক্রিকেট কোচের দায়িত্ব পান। ৫২ বছর বয়সে কাউন্টি ক্রিকেটে ফিরে আসেন।
স্টিভ কামাচো

জর্জ স্টিফেন (স্টিভ) কামাচো (; জন্ম: ১৫ অক্টোবর, ১৯৪৫ - মৃত্যু: ২ অক্টোবর, ২০১৫) ব্রিটিশ গায়ানার জর্জটাউনে জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৬৮ থেকে ১৯৭১ সময়কালে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও মাঝে-মধ্যে লেগ-স্পিন বোলিং করতেন স্টিভ কামাচো।
সমগ্র খেলোয়াড়ী জীবনে তিনি চারটি সিরিজের এগারো টেস্টে অংশ নিয়েছিলেন। ১৯৭৩ সালে রোহন কানহাইয়ের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, তিনি আঘাতপ্রাপ্ত হলে ওরচেস্টারশায়ার দল থেকে রন হ্যাডলিকে দলে নিয়ে আসা হয়েছিল।
১৯৭৯ সালে খেলোয়াড়ী জীবন থেকে অবসর নেন। এরপর ওয়েস্ট ইন্ডিজ ক্রিকেট বোর্ডে দল নির্বাচকের দায়িত্ব পালন করেন। এরপর সচিব ও পরবর্তীকালে প্রধান নির্বাহী হিসেবে বোর্ডে গুরুত্বপূর্ণ ভূমিকা রাখেন। ২০০৭ সালে ‘ক্রিকেট অ্যাট বোর্দা: সেলিব্রেটিং দ্য জর্জটাউন ক্রিকেট ক্লাব’ শীর্ষক গ্রন্থ প্রকাশ করেন। ২ অক্টোবর, ২০১৫ তারিখে ৬৯ বছর বয়সে অ্যান্টিগুয়ায় স্টিভ কামাচো’র দেহাবসান ঘটে।
স্বপ্নপুরী (বিনোদন উদ্যান)

স্বপ্নপুরী বাংলাদেশের দিনাজপুর জেলায় অবস্থিত একটি স্বয়ংসম্পূর্ণ কৃত্রিম চিত্তবিনোদন পার্ক। এখানে সারা বাংলাদেশে থেকে পর্যটক আসে,এটার সৌন্দর্য উপভোগ করার জন্য। বিশেষ করে স্কুল ও কলেজের শিক্ষার্থী গুলো তাদের পিকনিক স্পষ্ট হিসেবে এটাকে নির্ধারণ করে। এছাড়াও দেশ বিদেশের দর্শনার্থী, পর্যটক, নাট্যকার, চলচ্চিত্রকারদের দৃষ্টি আকর্ষণ করতে সমর্থ হয়েছে।
স্বপ্নপুরী রংপুর বিভাগের দিনাজপুর জেলার নবাবগঞ্জ উপজেলার আফতাবগঞ্জে অবস্থিত। যা উপজেলা সদর থেকে ১৫ কি. মি. উত্তর দিকে ৯ নং কুশদহ ইউনিয়ন পরিষদের অধীন খালিপপুর মৌজার অধীন।
রাজধানী ঢাকা থেকে বাসে নবাবগঞ্জ অথবা ফুলবাড়ি নেমে স্বপ্নপুরীতে যাওয়া যায়। চাইলে দিনাজপুর থেকেও যেতে পারবেন। এছাড়া বেশ কয়েকটি আন্তঃনগর ট্রেন ফুলবাড়ি হয়ে দিনাজপুর, পঞ্চগড় বা চিলাহাটি পর্যন্ত চলাচল করে। এসব ট্রেনে করে ফুলবাড়ি বা পার্বতীপুর রেলওয়ে জংশনে নেমে অটোরিক্সায় করেও যাওয়া যায়। চলাচলকারী ট্রেনগুলোর মধ্যে নীলসাগর এক্সপ্রেস, দ্রুতযান এক্সপ্রেস, একতা এক্সপ্রেস ইত্যাদি উল্লেখযোগ্য।
কুশদহ ইউনিয়নের চেয়ারম্যান মো: দেলওয়ার হোসেন তার শ্রম ও অর্থের বিনিময়ে ১৯৮৯ সালে স্বপ্নপুরীর কাজ শুরু করেন। বর্তমানে এটি দিনাজপুর-৬ আসনের সাবেক জাতীয় সংসদ সদস্য শিবলি সাদিকের অধীনে এটি চালু আছে।
সম্পূর্ণ ব্যক্তিগত উদ্যোগে প্রায় ১৫০ একর জমির উপর গড়ে উঠেছে নান্দনিক সৌন্দর্যের এক স্বপ্নিল বিনোদন জগত স্বপ্নপুরী। এখানে বিভিন্ন রাইডস, চিড়িয়াখানা, রেস্ট হাউজ, বাগান, হ্রদ, বিশ্বের বিভিন্ন প্রজাতির মাছ, 'রংধনু' আর্ট গ্যালারি, 'মহা মায়া ইন্দ্রজাল' নামে জাদুর গ্যালারী এবং কেন্দ্রীয় পিকনিকের একটি কেন্দ্র আছে। ভি,আই,পি, রেস্ট হাউস ১০টি, মধ্যম শ্রেণীর ১৪ টি এবং অন্যান্য ০৮ টি রেষ্ট হাউস নির্মাণ করা হয়েছে। বর্তমানে আরও রেষ্ট হাউস নির্মাণসহ স্বপ্নপুরীর উন্নয়নের কাজ চলছে। কেবলকার, ঘোড়ারগাড়ী, চিড়িয়াখানা, কৃত্রিম চিড়িয়াখানা, কৃত্রিম মস্য জগত, রেষ্টুরেন্ট আছে।
এখানে কৃত্রিম মাছ এবং বিভিন্ন প্রাণীদের সঙ্গে, বিশ্বকে খুঁজে পেতে পারেন। বিনোদনের জন্য রয়েছে ছোট অনেক রাইডস। কৃত্রিম লেকে স্পিডবোটে চড়ে নিতে পারেন দুরন্ত অভিজ্ঞতা। প্রাণিজগতের, এমি, মোরাল, ডাইনোসর, কাব্যপ্রতিভা এবং অনেক অন্যান্য প্রাণীর মতো কিছু প্রাণীর কৃত্রিম মূর্তিও রয়েছে। ভাস্কর্য এবং চিত্রকলার বিভিন্ন ধরনের জন্য 'রংধনু' আর্ট গ্যালারি. 'মহা মায়া ইন্দ্রজাল' এ, জাদু উপভোগ করতে পারেন। বিভিন্ন ধরনের প্রাণী দ্বারা চিড়িয়াখানা পূর্ণ। কেউ পরিবার সহ কৃত্রিম প্রাকৃতিক সৌন্দর্য এবং কার্যক্রম এই পর্যবেক্ষক সঙ্গে তার পুরো দিনে ভোগ করতে পারেন। এখানে প্রতি বছর প্রচুর দর্শক আসে।
আঠারোবাঁকি নদী

আঠারোবাঁকি নদী বাংলাদেশের খুলনা বিভাগের খুলনা ও নড়াইল জেলার উপর দিয়ে প্রবাহিত দক্ষিণ-পশ্চিমাঞ্চলের একটি নদী। আঠারোটি বাঁকে নদীটি প্রবাহিত হয় বলে নদীটির নাম হয়েছে আঠারোবাঁকি নদী। বাংলাদেশ পানি উন্নয়ন বোর্ড বা "পাউবো" কর্তৃক আঠারোবাঁকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১।
আঠারোবাঁকি নদীটি নড়াইল জেলার কালিয়া উপজেলার পাহাড়ভাঙ্গা ইউনিয়নে প্রবহমান মধুমতি নদী থেকে উৎপত্তি লাভ করেছে। অতপর এই নদীর জলধারা বাগেরহাট ও খুলনা জেলার সীমানা পৃথক করে মোল্লাহাট উপজেলার গাংনী, তেরখাদা উপজেলার ছাগলাদহ ইউনিয়ন-এর নিকট কাটাখালী নদী মিলিত স্রোত রূপসা উপজেলার ঘাটভোগ ও নৈহাটি ইউনিয়নের মধ্য দিয়ে প্রবাহিত হয়ে খুলনা জেলার রূপসা উপজেলার ওয়ার্ড নং ২১-এ রূপসা নদীতে পতিত হয়েছে।
আঠারবাঁকি নদীটি দিয়ে জাহাজ চলাচল করলেও বর্তমানে নদীটি মৃতপ্রায়। নদীটির বৃহৎ অংশ খুলনা জেলার তেরখাদা ও বাগেরহাটের মোল্লাহাট উপজেলার বিভিন্ন অঞ্চল দিয়ে প্রবাহিত। দুই উপজেলার সীমানা নির্ধারণকারী মৃতপ্রায় এই নদীটি বর্তমান সরকার পুনঃখননের কাজ ইতোমধ্যে শুরু করেছে।
স্পেনের গৃহযুদ্ধ

স্পেনীয় রাজতন্ত্রের দুর্বলতা স্পেনকে রাজনৈতিক ক্ষমতা দখলের প্রতিযোগিতার ক্ষেত্রে পরিণত করে। রাজা আলফানসোর ক্ষমতাচ্যুতি, রিভেরার সামরিক একনায়কত্ব, প্রজাতন্ত্রী ও সমাজতন্ত্রীদের নির্বাচনী সাফল্য এবং দক্ষিণপন্থী জোটের প্রতিক্রিয়া স্পেনের রাজনীতিতে অস্থিরতার সৃষ্টি করে। এই পরিস্থিতিতে পপুলার ফ্রন্ট ও ফ্যাসিবাদী সেনাপতি ফ্রাঙ্কোর প্রতিযোগিতা স্পেনে গৃহযুদ্ধের সূচনা করে (১৯৩৬-১৯৩৯ খ্রি.)।
প্রজাতন্ত্রকে উৎখাত করে আবার পুরনো ব্যবস্থাকে প্রতিষ্ঠিত করবার জন্য জুলাই, ১৯৩৬-এ যখন ফ্রাঙ্কো তার মরক্কোর সেনাবাহিনী নিয়ে স্পেনে পৌঁছেছিলো, তখন গোড়ায় ভাবা গিয়েছিলো ফ্রাঙ্কোর ফ্যাসিবাদীদের পক্ষে গণতান্ত্রিকভাবে নির্বাচিত সরকারকে হারানো সম্ভব হবে না। স্পেনের কৃষক ও শ্রমিকগণ স্বতঃস্ফূর্তভাবে তাঁদের অধিকারকে রক্ষা করবার জন্য একজোট হয়েছিলেন এবং আশা করা হয়েছিলো যে পাশ্চাত্য গণতন্ত্রগুলো_ বিশেষ করে ইংল্যান্ড ও ফ্রান্স_ কিছুতেই মুখ বুজে ফ্রাঙ্কোর এই স্পর্ধাকে বরদাশত করবে না। কিন্তু প্রথম উত্তেজনা কেটে যেতেই দেখা গেল নন-ইন্টারভেনশনের খোলসের ভেতর ঢুকে ইংল্যান্ড ও ফ্রান্স পরোক্ষভাবে ফ্রাঙ্কোকেই সাহায্য করেছে। আর ফ্রাঙ্কোকে মদত দেবার জন্য ইতালি ও জার্মানি সরাসরি যুদ্ধে নেমে পড়েছে। ফলে গৃহযুদ্ধ চলাকালীন বোঝা গেল যে স্পেনের গৃহযুদ্ধ আসলে ছিলো দ্বিতীয় বিশ্বযুদ্ধের মহড়া।
মোট মৃত্যুসংখ্যা বিতর্কিত। ব্রিটিশ ইতিহাসবিদ গৃহযুদ্ধের ইতিহাসে এন্টোনি বিভোর্‌ লিখেছেন যে ফ্রাঙ্কোর শ্বেত সন্ত্রাসের ফলে ২০০,০০০ এবং লাল সন্ত্রাসে ৩৮,০০০ হত্যাকাণ্ড সংঘটিত হয়। জুলিয়াস রুজ একমত হয়েছেন যে, "যদিও সংখ্যা সম্পর্কে বিতর্ক আছে, প্রজাতান্ত্রিক অঞ্চলে ৩৭,৮৪৩ জনকে মৃত্যুদণ্ড দেয়া হয় এবং ফ্রাঙ্কোর অধিকৃত স্পেনে সর্বোচ্চ ১৫০,০০০ জনকে হত্যা করা হয় (৫০,০০০ জনকে যুদ্ধের পরে)।
২০০৮ সালে একজন স্প্যানিশ জজ বালতসার গার্জন, ১৭ জুলাই ১৯৩৬ থেকে ডিসেম্বর ১৯৫১ পর্যন্ত ১১৪,২৬৬ জন জনগণ হত্যা ও গুম হয়ে যাওয়ার ব্যাপারে একটি তদন্ত প্রতিবেদন উন্মুক্ত করেন। সেসব হত্যার ভেতরে কবি ও নাট্যকার ফেদেরিকো গারসিয়া লোরকার হত্যার বিষয়ে তদন্ত প্রতিবেদনও ছিলো।
ফ্রাইবুর্গ বিশ্ববিদ্যালয়

আলবার্ট-লুডভিগ-উনিভার্সিটিট ফ্রাইবুর্গ বা ফ্রাইবুর্গ বিশ্ববিদ্যালয় (জার্মান ভাষায়: Albert-Ludwigs-Universität Freiburg), চলিত ভাষায় "Uni Freiburg") জার্মানির ফ্রাইবুর্গে অবস্থিত একটি পাবলিক বিশ্ববিদ্যালয়। ১৪৫৭ সালে এটি প্রতিষ্ঠিত হয়। এই বিশ্ববিদ্যালয়ে অধ্যাপনার সঙ্গে জড়িত এমন অনেক বিজ্ঞানী ও সমাজবিজ্ঞানীই নোবেল পুরস্কার অর্জন করেছেন। মানবিক ও সমাজবিজ্ঞান অনুষদ ফ্রাইবুর্গ বিশ্ববিদ্যালয়ের শিক্ষার্থীদের কাছে সবচেয়ে জনপ্রিয়। বিশ্ববিদ্যালয়ে স্নাতক পর্যায়ে "জীববিজ্ঞান", "প্রাণিবিজ্ঞান", "পদার্থবিজ্ঞান", রসায়ন, "ইংরেজি" এবং "আমেরিকান স্টাডিজ" বিষয়গুলি শিক্ষার্থীদের মধ্যে যথেষ্ট জনপ্রিয়।
সাধনা সরগম

সাধনা পুরুষোত্তম ঘানেকর (; জন্ম: ৭ মার্চ, ১৯৬৯) মহারাষ্ট্রের দাভোল এলাকায় জন্মগ্রহণকারী বিশিষ্ট ভারতীয় সঙ্গীতশিল্পী। তিন দশক ধরে ভারতীয় চলচ্চিত্র জগতে নিজেকে সরব রেখেছেন তিনি। চলচ্চিত্রের পাশাপাশি ভক্তিমূলক, ধ্রুপদী, গজল, লোকগীতিতে অসাধারণ ভূমিকা রেখেছেন সাধনা সরগম। জাতীয় চলচ্চিত্র পুরস্কার ও ফিল্মফেয়ার পুরস্কার লাভ করেছেন তিনি।
ধ্রুপদী সঙ্গীতশিল্পী ও সঙ্গীত শিক্ষক নীলা গানেকরের কন্যা তিনি। বাড়ীতে সঙ্গীতমুখর পরিবেশই তাকে সঙ্গীতের দিকে ধাবমান করে। চার বছর বয়স থেকেই গান শিখতে শুরু করেন তিনি। ১০ বছর বয়সে কেন্দ্র সরকার থেকে বৃত্তি লাভ করেন। এরফলে পণ্ডিত যশরাজের ছত্রচ্ছায়ায় গান শিখেন। শৈশবকাল থেকেই বসন্ত দেশাইয়ের সাথে তথ্যচিত্র, শিশুতোষ চলচ্চিত্র ও মঞ্চে অংশ নিতে থাকেন।
মহারাষ্ট্রের রত্নাগিরির সমুদ্র বন্দর এলাকা দাভোলে সাধনা’র জন্ম হয়। তার মা নীলা গানেকর সুরকার অনিল মোহিলের সাথে জানাশোনা ছিল। ফলশ্রুতিতে কল্যাণজী-আনন্দজী’র সাথে পরিচিত হন। জি. পি. সিপ্পি’র তৃষ্ণা (১৯৭৮) চলচ্চিত্রে কিশোর কুমারের সাথে শিশুদের সম্মিলিত সঙ্গীতে অংশগ্রহণ করেন। হিন্দি, তামিল, বাংলা, মারাঠি চলচ্চিত্রের অসংখ্য গানে নেপথ্য শিল্পী হিসেবে অংশ নেন। তিনি ৩৪টি ভারতীয় ভাষায় গান করেছেন।
চার বছর বয়সে সয়াই গন্ধর্ব সঙ্গীত উৎসবে নিজের প্রতিভা মেলে ধরেন। ছয় বছর বয়সে দূরদর্শনের জন্য বসন্ত দেশাইয়ের গানে সুরজ এক চান্দা এক তারে অনেক শীর্ষক জনপ্রিয় গানে কণ্ঠ দেন। ১৯৯০-এর দশকে হিন্দি ও দক্ষিণ ভারতীয় গানের জন্য পরিচিতি পান। একমাত্র উত্তর ভারতীয় হিসেবে দক্ষিণ ভারতীয় গানের জন্য জাতীয় পুরস্কার লাভ করেছেন। এছাড়াও, হিন্দুস্তানী ধ্রুপদী গানে প্রশিক্ষণ নেন। ১৯৮০-এর দশকের শুরুতে হিন্দি, তামিল, মারাঠি, ওরিয়া, তেলুগু, বাংলা, কানাড়া, মালয়ালম, গুজরাটি, নেপালী ভাষাসহ অনেক ভাষায় গান রেকর্ড করেন। ভারতের শীর্ষস্থানীয় সবগুলো পুরস্কারই তিনি লাভ করেছেন।
মধ্যপ্রদেশ সরকার কর্তৃক তিনি লতা মঙ্গেশকর পুরস্কার লাভ করেন। এছাড়াও তিনি চারবার মহারাষ্ট্র টাইমসের মা তা সানমান নামীয় পুরস্কার পেয়েছেন।
সিসকো সিস্টেমস

সিসকো সিস্টেমস, ইনক একটি আমেরিকান বহুজাতিক প্রযুক্তি কোম্পানি, যার প্রধান কার্যালয় অবস্থিত সান জোসি, ক্যালিফোর্নিয়ায়। এটি নেটওয়ার্কের জন্য প্রয়োজনীয় যন্ত্রাংশের নকশা, প্রস্তুতকরণ এবং বিক্রয় করেন। এর শেয়ার ডো জোনস ইন্ডাসট্রিয়াল এভারেজ যুক্ত হয় ২০০৯ সালের জুনের ৯ তারিখে। এটি এসএন্ডপি ৫০০ সূচক, রাসেল ১০০০ সূচক, নাসডাক-১০০ সূচক এবং রাসেল ১০০০ বৃদ্ধিপ্রাপ্ত শেয়ার সূচকেও অন্তর্ভুক্ত হয়। 
সিসকো বিশ্বব্যাপি নেটওয়ার্কিং পণ্য দ্রব্য তৈরী এবং বিক্রয়ে অন্যতম উলেখযোগ্য প্রতিষ্ঠান। ইন্টারনেটের নেটওয়ার্ক স্থাপনেও বিশ্বের নেতৃত্ব স্থানীয়। ইন্টারনেটের ৮৫ ভাগ ইন্টারনেট ট্রাফিক সিসকোর মাধ্যমে পরিবাহিত হয়।
সিসকো সিস্টেমস লিওনার্ড বস্যাক প্রতিষ্ঠা করেন ১৯৮৪ সালে। তিনি স্ট্যানফোর্ড ইউনিভার্সিটির কম্পিউটার বিজ্ঞান বিভাগের কম্পিউটারের দ্বায়িত্বে ছিলেন। তার স্ত্রী স্যান্ডি লার্নার বিজনেস গ্রাজুয়েট স্কুলের কম্পিউটারের দ্বায়িত্বে ছিলেন।
Cisco নামটির উৎপত্তি ঘটে San Francisco শহরের নামটি থেকে। এজন্যই কোম্পানির ইঞ্জিনিয়ার গণ ছোট হাতের "cisco" নামটি ব্যবহার করতেন। এর লোগোটি Golden Gate Bridge এর দুটি টাওয়ার কে নির্দেশ করে।
সিসকোর পণ্য, সবচেয়ে বেশি উল্লেখ্যযোগ্য হল আইপি ফোন এবং টেলিপ্রেজেন্স, সিনেমা এবং টিভি সিরিজে বহুল দৃশ্যায়িত পণ্য। কোম্পানিটি এবং এর ইতিহাস একটি ডকুমেন্টারি সিনেমায় তুলে ধরা হয়। এর নাম ছিল "সামথিং ভ্যানচারড", প্রকাশ্য প্রদর্শনী হয়েছিল ২০১১ সালে।
সিসকো ২০০২-০৩ সালের রন ব্রাউন পুরস্কার প্রাপ্ত কোম্পানি। এটি আমেরিকার রাষ্ট্রপতির সম্মান সূচক পুরস্কার যা কোন কোম্পানিকে "দৃষ্টান্তমূলক মান তার কর্মী এবং সমাজকে" প্রদান করার জন্য দেয়া হয়। সিসকো প্রায় সময়ই ফরচুনের কাজ করার জন্য সর্বোচ্চ ১০০ সেরা কোম্পানির তালিকায় থাকে। ২০১১ সালে এর অবস্থান ছিল ২০ তম।
সিসকোর পণ্য এবং সেবা মূলত তিনটি খাতে বিন্যস্ত - এন্টারপ্রাইজ এবং সেবা প্রদানকারী, ছোট ব্যবসায় এবং বাড়িতে ব্যবহারকারীদের লক্ষ্য করে।
"কর্পোরেট বাজার" বলতে বুঝায় এন্টারপ্রাইজ নেটওয়ার্কিং এবং সেবা প্রদানকারীদের।
প্রধান নিবন্ধঃCisco Career Certifications
Cisco কর্পোরেশন Cisco প্রডাক্টসের কিছু আইটি প্রফেশনাল সার্টিফিকেশনও স্পন্সর করে। পাঁচটি ধাপের সার্টিফিকেশন রয়েছেঃ Entry (CCENT), Associate (CCNA / CCDA), Professional (CCNP / CCDP), Expert (CCIE / CCDE) এবং সাম্প্রতিক সময়ে Architect, সেই সাথে নয়টি ভিন্ন দিকেঃ Routing & Switching, Design, Industrial Network, Network Security, Service Provider, Service Provider Operations, Storage Networking, Voice, Datacenter এবং Wireless।
কিছু specialist technician, sales এবং ডাটা সেন্টার সার্টিফিকেশনও রয়েছে।
Cisco এর সার্টিফিকেশনের জন্য ট্রেনিংও প্রদান করে থাকে। Cisco Academy ইন্সট্রাক্টরগণকে অবশ্যই CCNA সার্টিফাইড হতে হবে CCAI সার্টিফাইড ইন্সট্রাক্টর হতে হলে।
মাহফিজুর রহমান সাগর

মাহফিজুর রহমান সাগর (জন্ম: ১৫ মে ১৯৯৩) একজন বাংলাদেশী সাতারু। তিনি ২০১২ সালের গ্রীস্মকালীন অলিম্পিক প্রতিযোগীতায় বাংলাদেশ দলের প্রতিনিধিত্ব করেন।
সাগর ১৯৯৩ সালের ১৫ মে জন্মগ্রহণ করেন। পাবনা সদর উপজেলার দ্বীপচরের বাসিন্দা আজিজুর রহমান টিংকু তার পিতা এবং মাতা মসকুরা খাতুন নিলু।
সাগর ২০০১ সালে বিকেএসপিতে সাঁতার ইভেন্টে ভর্তি হোন এবং সেখান থেকে ২০০৮ সালে এসএসসি ও ২০১০ সালে এইচএসসি পরীক্ষায় উত্তীর্ণ হয়ে বর্তমানে জাহাঙ্গীরনগর বিশ্ববিদ্যালয়ে ইতিহাস বিষয়ে স্নাতক (সম্মান) শ্রেণীতে অধ্যয়নরত।
সাগর ২০১২ সালের অলিম্পিকের মার্চপাস্ট অনুষ্ঠানে দেশের পতাকা বহন করেন। ওয়াইল্ড কার্ডের সৌজন্যে অলিম্পিকে তিনি ৫০ মিটার ফ্রি-স্টাইল সাঁতার প্রতিযোগীতায় অংশ নেন। সেখানে তিনি হিটে ২৪.৬৪ সে সময় করে ৩৯তম স্থান পান এবং আর অগ্রসর হতে পারেননি।
স্পেটসনাজ

স্পেটসনাজ (), abbreviation for "Войска специального назначения", tr. "Voyska specialnogo naznacheniya" () হল রাশিয়ার স্পেশাল ফোর্সসমূহের একটি সম্মিলিত নাম যা সোভিয়েত পরবর্তী বিভিন্ন রাষ্ট্রে ব্যবহার করা হয়ে থাকে। ঐতিহাসিকভাবে, এই টার্মটি মিলিটারি সামরিক গোয়েন্দা সংস্থা জিআরইউ (স্পেটসনাজ জিআরইউ) দ্বারা নিয়ন্ত্রিত বিশেষ সামরিক ইউনিটকে বোঝায়। এছাড়াও এটি বিশেষ কাজে ব্যবহৃত ইউনিট বা সোভিয়েত পরবর্তী দেশেসমূহের অন্যান্য মন্ত্রণালয়ের টাস্ক ফোর্সকে (যেমন, জরুরি অবস্থা মন্ত্রণালয় কর্তৃক গঠিত স্পেশাল রেসকিউ ইউনিট) বোঝায়।
যেহেতু স্পেটসনাজ রাশিয়ান শব্দ সেহেতু সাধারণভাবে এটি দ্বারা রাশিয়ান বিশেষ বাহিনীর ইউনিটকেই নির্দেশ করে কিন্তু সোভিয়েত পরবর্তী দেশগুলোর গোয়েন্দা সংস্থাও যেহেতু সাবেক সোভিয়েত ইন্টিলিজেন্স থেকেই উৎপত্তি হয়েছে সেহেতু অন্যান্য কয়েকটি দেশও স্পেটসনাজ টার্মটি ব্যবহার করে থাকে।
রাশিয়ান বর্ণমালা "spetsnaz" এবং "osnaz" হয় দলমাত্রিক বর্ণমালা টিপিক্যাল সোভিয়েত যুগের রাশিয়ার "স্প্রেসিয়ালনোভো নাজনাচেনিয়া" এবং "ওসোবোভো নাজনাচনিয়া", উভয়ের জন্যই "বিশেষ উদ্দেশ্য" হিসাবে ব্যাখ্যা করা যেতে পারে।সিলেবাসিক সংক্ষিপ্ত রূপ হিসাবে এগুলি সাধারণত মূলধন হয় না।
"এগুলি হ'ল" সাধারণ পদ যা বিভিন্ন সোভিয়েত বিশেষ ক্রিয়াকলাপ (স্পেটোস্পেরেটসিয়া) ইউনিটের জন্য ব্যবহৃত হত।এছাড়াও, অনেক "চেকা" এবং অভ্যন্তরীণ ট্রুপস ইউনিট (যেমন "ওএমএসডন" এবং "ওডন" ) "ওসোভো নাজনাচেনিয়াকেও" তাদের পুরো নামগুলিতে অন্তর্ভুক্ত করে।বিশেষ কাজগুলো নির্ধারিত নিয়মিত বাহিনী মাঝে মাঝে যেমন "spetsnaz" এবং "osnaz" যেমন শর্তাবলী দ্বারা উল্লেখ করা হয়।
"স্পেটসনাজ" পরবর্তীকালে বিশেষ ( "স্পেটসিয়ালনোভো" ) উদ্দেশ্য ( "নাজনাচেনিয়া" ) বা বিশেষ ক্রিয়াকলাপ (স্পেটসোপরেটসিয়া; "স্পিক অপ্স" ) বাহিনীকে বিশেষভাবে উল্লেখ করেছে এবং শব্দের ব্যাপক ব্যবহার তুলনামূলকভাবে সাম্প্রতিক, পরবর্তী-পরবর্তী "পেরেস্ট্রোকের" রাশিয়ান ভাষায় বিকাশ।"১৯ 1980০" এর দশকের শেষদিকে মিখাইল গর্বাচেভের গ্লাসনস্ট ("উন্মুক্ততা") নীতির অধীনে বহু রাষ্ট্রীয় গোপনীয়তা প্রকাশ না হওয়া পর্যন্ত সোভিয়েত জনগণ তাদের দেশের বিশেষ বাহিনী সম্পর্কে খুব কমই জানত।
তাকাআকি কাজিতা

তাকাআকি কাজিতা (; জন্ম: ৯ মার্চ ১৯৫৯) একজন জাপানি পদার্থবিজ্ঞানী ৷ কামিওকান্দে এবং এর উত্তরসূরী সুপার-কামিওকান্দে-তে নিউট্রিনোর উপর গবেষণার জন্য তিনি বিখ্যাত। ২০১৫ সালে তিনি যৌথভাবে কানাডার আর্থার ম্যাকডোনাল্ডের সাথে পদার্থবিজ্ঞানে নোবেল পুরস্কার লাভ করেন। ২০১৯ সালে ঢাকা বিশ্ববিদ্যালয়ের ৫২ তম সমাবর্তন অনুষ্ঠানে তিনি বাংলাদেশের রাষ্ট্রপতি আবদুল হামিদের কাছ থেকে বিশেষ সম্মাননা লাভ করেন।
কাজিতা ১৯৫৯ সালে জাপানের হিগাইশিমাতসুয়ামা, সাইতামায় জন্ম গ্রহণ করেন। তার স্ত্রী মিচিকো টোয়ামায় বসবাস করেন।
বাংলাদেশ গেমস

বাংলাদেশ গেমস হচ্ছে বাংলাদেশের সর্ববৃহৎ ঘরোয়া ক্রীড়া প্রতিযোগিতা যেখানে দেশের সকল জেলা থেকে ক্রীড়াবিদ ও বিভিন্ন ক্রীড়া দল অংশগ্রহণ করে থাকে। এটি ১৯৭৮ সালে প্রথম প্রবর্তিত হয়ে ২০০২ সালে ৭ম আসর পর্যন্ত নিয়মিত অনুষ্ঠিত হয় এবং এরপর দীর্ঘ সময় যাবৎ বন্ধ থেকে সুদীর্ঘ ১১ বছর পর ৮ম আসর ২০১৩ সালে পুনরায় শুরু হয়। এরপর ৯ম আসর এপ্রিল(১-১০),২০২১ সালে অনুষ্ঠিত হয়।
বাংলাদেশ গেমসের ৮ম আসরটি ২০১৩ সালের ২০ এপ্রিল থেকে ২৮ এপ্রিল পর্যন্ত অনুষ্ঠিত হয়। মোট ৩১টি বিষয়ে ২১টি ভেন্যুতে অনুষ্ঠিত হয় এই প্রতিযোগিতাটি।
আর্থার বি. ম্যাকডোনাল্ড

আর্থার ব্রুস ম্যাকডোনাল্ড (জন্ম: ২৯ আগস্ট ১৯৪৩) কানাডিয়ান জ্যোতিঃপদার্থবিজ্ঞান বা নক্ষত্রবিজ্ঞানী। ২০১৫ সালে তিনি জাপানি পদার্থবিজ্ঞানী তাকাকি কাজিটার সাথে যৌথভাবে পদার্থবিজ্ঞানে নোবেল পুরস্কার লাভ করেন।
আমি বীরাঙ্গনা বলছি

আমি বীরাঙ্গণা বলছি লেখিকা নীলিমা ইব্রাহিম রচিত একটি বই। এই বই'এ মহান মুক্তিযুদ্ধে পাকিস্তানি সেনাবাহিনীর সাথে ধর্ষিত হওয়া সাত জন নারীর করুন কাহিনী বর্ণিত হয়েছে। 
লেখিকা বইটিতে সাত জন বীরাঙ্গণা নারীর কথা বলেছেন যারা ভিন্ন ভিন্ন পারিবারিক অবস্থা থেকে এসেছে। দর্জির মেয়ে আছে, গ্রামের বিত্তশালী কৃষকের মেয়ে আছে আবার শহরের উচ্চ পদস্থ সরকারি কর্মকর্তা থেকে রাজনীতিবিদের মেয়ে আছে। তবে এই বীরাঙ্গণাদের মধ্যে একটি মিল হচ্ছে তারা জীবন যুদ্ধে কেউই পরাজিত হয়নি।
"মেহেরজান বলছে, “জীবনটা তো সরল সমান্তরালরেখায় সাজানো নয়। এর অধিকারী আমি সন্দেহ নেই, কিন্তু গতিপথ নিয়ন্ত্রণ করেন – কি বললেন আল্লাহ, পাগল হয়েছেন! বাঙালি মেয়ের জীবন পরিচালিত হবে আল্লাহর নির্দেশে! তাহলে এদেশের মৌলবী মওলানারা তো বেকার হয়ে থাকবেন, আর রাজনীতিবিদরাই বা চেঁচাবেন কি উপলক্ষ করে? না এসব আমার নিজস্ব মতামত, অভিযোগের বাঁধা আটি নয়।“
যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নীচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের!"
"আমি মাঝে মাঝে ওর ঘরে গিয়ে বসতাম। চোখ নীচু করে মিনা বেরিয়ে যেতো অথবা ঘরে ঢুকতো। কিছু জিজ্ঞেস করলে খুব কুন্ঠিতভাবে জবাব দিতো। বলতাম, জেরিনা এই মেয়েগুলোর বুকে আগুন জ্বেলে দিতে পারিস না, ওরা কেন মাথা নীচু করে চলে? নীলিমাদি তোমাদের এ সমাজ ওদের চারিদিকে যে আগুন জ্বেলে রেখেছে তার উত্তাপেই ওরা মুখ তুলতে পারে না। বেশি বেশি বক্তৃতা দিও না। ওদের সম্পর্কে জেরিনা খুব বেশি স্পর্শকাতর ছিল।"
অক্ষয় কুমারের চলচ্চিত্র তালিকা

অক্ষয় কুমার হচ্ছেন একজন ভারতীয় চলচ্চিত্র অভিনেতা, যিনি প্রধানত হিন্দি চলচ্চিত্রে অভিনয় করে থাকেন। ১৯৮৭ সালে মহেশ ভাট পরিচালিত "আজ" চলচ্চিত্রে অভিনয়ের মাধ্যমে তার বলিউডে অভিষেক হয়। কুমার ১৯৯১ সালে "সুগন্ধ" চলচ্চিত্রে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন।
এ. পি. লুকাস

আলফ্রেড পেরি (বানি) লুকাস (; জন্ম: ২০ ফেব্রুয়ারি, ১৮৫৭ - মৃত্যু: ১২ অক্টোবর, ১৯২৩) লন্ডনের ওয়েস্টমিনস্টার এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের সদস্যরূপে টেস্ট ক্রিকেটে অংশগ্রহণ করেন।
ঘরোয়া কাউন্টি ক্রিকেটে কেমব্রিজ বিশ্ববিদ্যালয়, সারে, মিডলসেক্স ও এসেক্স ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে স্লো বোলিংয়ে পারদর্শী ছিলেন এ. পি. লুকাস।
আপিংহাম স্কুল অধ্যয়ন শেষে কেমব্রিজের ক্লেয়ার কলেজে পড়াশোনা করেন তিনি। সতের বছর বয়সে ব্যতিক্রমধর্মী ব্যাটসম্যান হিসেবে এমসিসি’র বিপক্ষে ১৩৬ রানের ইনিংস খেলেন। এ সময়ে তিনি বিশ্ববিদ্যালয় দল ও ছুটির দিনগুলোয় সারের পক্ষে খেলেন। ১৮৭৬ সালে লুকাস লিগের শীর্ষসারির ব্যাটসম্যান হন।
১৮৭৭ সালে তার ব্যাটিংয়ে আরও উন্নতি ঘটে। তিনি কেবলমাত্র ব্যাটিং গড়ে ডব্লিউজি গ্রেসের পিছনে ছিলেন। এছাড়াও, কার্যকরী স্লো বোলার হিসেবেও নিজের দক্ষতা তুলে ধরেন। উইকেটপ্রতি চৌদ্দরানেরও কম দিয়ে ৩৪ উইকেট পান। ১৮৮২ সালে প্রথম-শ্রেণীর ক্রিকেটে নিজ বিশ্ববিদ্যালয় দলের বিরুদ্ধে জেন্টলম্যান অব ইংল্যান্ড দলের পক্ষে নিজস্ব সেরা ৬/১০ লাভ করেন।
ব্যবসায়িক দায়বদ্ধতার কারণে ১৮৭৬-৭৭ মৌসুমে প্রথমবারের মতো টেস্ট দলের সদস্যরূপে অস্ট্রেলিয়া সফরে যেতে পারেননি। কিন্তু গত বছরে কেমব্রিজে থাকাকালীন তেমন সাফল্য লাভ না করা স্বত্ত্বেও লর্ড হ্যারিসের নেতৃত্বাধীন দলের সদস্যরূপে ১৮৭৮-৭৯ মৌসুমে একমাত্র সফরে যান। টম এমেটের পর তিনি বোলিংয়ে দক্ষতার স্বাক্ষর রাখেন।
১৮৮০ সালে ইংল্যান্ডে অনুষ্ঠিত পাঁচ টেস্ট সিরিজের প্রথমটিতে ৫৫ তোলেন। ১৮৮০ সালে কেনিংটন ওভালে টেস্ট ক্রিকেটের ইতিহাসে ডব্লিউ. জি. গ্রেসকে সাথে নিয়ে প্রথমবারের মতো শতরানের জুটি গড়েন। ৬-৮ সেপ্টেম্বর, ১৮৮০ সালে তারা এ শতরানের জুটিটি গড়েন অস্ট্রেলিয়ার বিপক্ষে। ১৮৮৪ মৌসুমের প্রথম দুই টেস্টে অংশ নেন। তন্মধ্যে স্টিকি উইকেটে অবস্থান করে অপরাজিত ১৫ তুলেছিলেন।
ব্যাংকে চাকরি করার কারণে তাকে ১৯০২ সাল থেকে বেশ কিছু সীমাবদ্ধতার মুখোমুখি হতে হয়। তারপরও পঞ্চাশ বছর বয়সে সর্বশেষ ক্রিকেট খেলায় অংশ নিয়েছিলেন তিনি।
গ্রেটা গার্বো

গ্রেটা লভিসা গুস্তাফসন (; জন্ম: ১৮ সেপ্টেম্বর, ১৯০৫ - মৃত্যু: ১৫ এপ্রিল, ১৯৯০) স্টকহোমে জন্মগ্রহণকারী বিখ্যাত সুইডীয়-আমেরিকান অভিনেত্রী ছিলেন। হলিউডের নির্বাক ও ধ্রুপদী সময়কালের আন্তর্জাতিক খ্যাতিসম্পন্ন চিত্রতারকা ছিলেন গ্রেটা গার্বো।
গ্রেটা গুস্তাফসনের কন্যা গ্রেটা গার্বো নিজ শহরেই রয়্যাল স্কুল অব ড্রামাটিক আর্টে অধ্যয়ণ করেন। সেখানেই তিনি ফ্যাশন মডেল হিসেবে কাজ করেন। ১৯২৪ সালে মরিৎজ স্টিলার তাকে নির্বাক চলচ্চিত্র দি অ্যাটনম্যান্ট অব গোস্তা বার্লিংয়ে অভিনয় করেন। এর পরপরই তিনি সুইডেনে বিখ্যাত চিত্র তারকায় পরিণত হন।
অল্প কিছুদিন পরই তিনি লুইস বি. মেয়ারের নজরে পড়েন ও ১৯২৫ সালে হলিউডে চলে যান। ১৯২৬ সালে মুক্তিপ্রাপ্ত নির্বাক চলচ্চিত্র টরেন্টে অংশগ্রহণ করেন। এর পরের বছরই নিজস্ব তৃতীয় ফ্লেশ এন্ড দ্য ডেভিল চলচ্চিত্রে অংশগ্রহণের মাধ্যমে বিশ্বের অন্যতম জনপ্রিয় চিত্রতারকাদের একজনরূপে পরিচিতি লাভ করেন তিনি। তার অভিনীত উল্লেখযোগ্য চলচ্চিত্রগুলো হচ্ছে - মাতা হারি (১৯৩২), কুইন ক্রিস্টিনা (১৯৩৩), ক্যামিলি (১৯৩৬) ও নিনোচকা (১৯৪১)।
১৯৯৯ সালে আমেরিকান ফিল্ম ইনস্টিটিউট গার্বোকে সর্বকালের সেরা মহিলা চলচ্চিত্র তারকাদের তালিকায় ক্যাথেরিন হেপবার্ন, বেটি ডেভিস, অড্রে হেপবার্ন ও ইনগ্রিড বার্গম্যানের পরে রাখে।
১৯৪১ সালে চলচ্চিত্র জগৎ থেকে নিজেকে দূরে সরে রাখেন। এরপর তিনি একাকী জীবন অতিবাহিত করেন ও নির্জনতা অবলম্বন করেন। ৯ ফেব্রুয়ারি, ১৯৫১ তারিখে মার্কিন নাগরিকত্ব লাভ করেন। ১৯৮৪ সালে স্তনের ক্যান্সারে আক্রান্ত হন। মৃত্যু পূর্ব-পর্যন্ত নিউইয়র্ক সিটিতে অবস্থান করেন। কিডনির প্রদাহ ও নিউমোনিয়ায় আক্রান্ত হয়ে তার দেহাবসান ঘটে। তার দেহভষ্ম সুইডেনে সমাহিত করা হয়। ব্যক্তিগত জীবনে তিনি বিয়ে করেননি ও সন্তানাদিও ছিল না। তিনি চিত্র সংগ্রাহক ছিলেন যা তার মৃত্যুর পর মিলিয়ন ডলারেরও অধিক মূল্যবান ছিল।
হাউজফুল ৩

হাউজফুল ৩ হচ্ছে সাজিদ নাদিয়াওয়ালা প্রযোজিত এবং সাজিদ-ফরহাদ কর্তৃক পরিচালিত একটি ভারতীয় রম্য চলচ্চিত্র। এটি হাউজফুল সিরিজের তৃতীয় চলচ্চিত্র; যাতে মুখ্য ভূমিকায় অভিনয় করেছেন অক্ষয় কুমার, জ্যাকলিন ফার্নান্দেজ, অভিষেক বচ্চন, নার্গিস ফাখরি, রিতেশ দেশমুখ। চলচ্চিত্রটি ২০১৬ সালের ৩ জুন মুক্তি পায়।
যমুনা ফিউচার পার্ক

যমুনা ফিউচার পার্ক বাংলাদেশের ঢাকা শহরের বারিধারাতে অবস্থিত একটি বহুতল বিশিষ্ট বিপণী কেন্দ্র। প্রায় ৪,১০০,০০০ বর্গফুট আয়তনের এই বিপণী কেন্দ্রটি দক্ষিণ এশিয়ার সর্ববৃহৎ শপিং মল হিসাবে পরিচিত। যমুনা বিল্ডার্স লিঃ ২০০২ সালে এই স্থাপনাটি তৈরির কাজ শুরু করে এবং ২০১৩ সালের ৬ সেপ্টেম্বর তা সর্ব-সাধারণের জন্য খুলে দেয়।
যমুনা ফিউচার পার্ক ঢাকা শহরের অভিজাত জায়গা কুড়িল, বসুন্ধরা, প্রগতি সরণি, বারিধারা ও গুলশান এর মত জায়গার কাছাকাছি। এটি হযরত শাহজালাল আন্তর্জাতিক বিমানবন্দরের খুব নিকটে অবস্থিত। এর কাছ থেকে কুড়িল উড়ালসেতু খুব কাছাকাছি যা কিনা খুলে দেওয়া হয় ২০১৩ সালের অগাস্ট মাসে।
আরাফাত রহমান কোকো

আরাফাত রহমান (১২ আগস্ট ১৯৬৯ - ২৪ জানুয়ারি ২০১৫) হলেন বাংলাদেশের প্রথম মহিলা প্রধানমন্ত্রী খালেদা জিয়া ও সাবেক রাষ্ট্রপতি জিয়াউর রহমানের কনিষ্ঠ পুত্র। তিনি কোকো নামেই অধিক পরিচিত ছিলেন।
আরাফাত রহমান কোকো ১২ আগস্ট ১৯৬৯ সালে কুমিল্লায় জন্মগ্রহণ করেন। কোকো পরিবারসহ প্রথম গ্রেফতার হন ১৯৭১ সালের ২ জুলাই পাকিস্তান সরকারের হাতে। মুক্তি পান ১৬ ডিসেম্বর ১৯৭১ সালে।
শিক্ষাজীবন শুরু করেছিলেন বিএএফ শাহীন স্কুলে। এরপর বাবা জিয়াউর রহমানের মৃত্যুর পর বেগম খালেদা জিয়া রাজনীতিতে যোগ দিয়ে জাতীয়তাবাদী দলের হাল ধরলে মা তাকে পাঠিয়ে দেন চাচার কাছে যুক্তরাজ্যে। এখান থেকেই তিনি ও লেভেল শেষ করে আমেরিকা চলে যান। আমেরিকা থেকে এ লেভেল শেষ করেন। এরপর তিনি অস্ট্রেলিয়া থেকে সিভিল এভিয়েশনে উচ্চতর শিক্ষা গ্রহন করেন।
দ্বিতীয়বার পরিবারসহ ২০০৭ সালে তত্বাবধায়ক সরকারের সময় রাজনৈতিক মামলায় গ্রেফতার হন। তিনি ২০০৮ সালে ১৭ জুলাই সুপ্রিম কোর্টের অনুমতি নিয়ে উন্নত চিকিৎসার জন্য থাইল্যান্ড যান এবং পরবর্তীতে সেখান থেকে মালয়েশিয়ায় গিয়ে বসবাস ও চিকিৎসা করছিলেন।
তিনি ২০০২-২০০৫ সনে বাংলাদেশ ক্রিকেট বোর্ডের উপদেষ্টা পরিষদের সদস্য ছিলেন। এই সময় বিসিবির গেমস ডেভেলপমেন্ট কমিটির চেয়ারম্যানও ছিলেন। এছাড়া ক্রীড়া সংঘ ওল্ড ডিওএইচ এর চেয়ারম্যান ছিলেন। যুক্ত ছিলেন সিটি ক্লাবের সাথেও।
শের-ই-বাংলা জাতীয় ক্রিকেট স্টেডিয়াম ও বগুড়া শহীদ চান্দু স্টেডিয়ামের রূপকার তিনি। তাঁর মৃত্যুতে শোক জানায় বিসিবি ও কোয়াব।
আরাফাত রহমান সৈয়দা শামিলা রহমানকে (গণমাধ্যমে সৈয়দা শর্মিলা রহমান লেখা হলেও নাম সৈয়দা শামিলা রহমান) বিয়ে করেন। তাদের দুই মেয়ে হয় যাদের নাম জাহিয়া রহমান ও জাফিয়া রহমান।
কোকো ২০১৫ সালের ২৪ জানুয়ারি হৃদরোগে আক্রান্ত হয়ে কুয়ালালামপুরের মালয়েশিয়া জাতীয় মেডিকেল বিশ্ববিদ্যালয়ে ভর্তি হন ও সেখানেই মৃত্যুবরণ করেন।
গোলঘর

গোলঘর (হিন্দি: गोलघर) হল ভারতের বিহার রাজ্যের রাজধানী পাটনা শহরের গান্ধী ময়দানের পশ্চিমে অবস্থিত একটি শস্যাগার। ১৭৮৬ সালে ক্যাপ্টেন জন গার্স্টিন এটি নির্মাণ করেন।
ছিয়াত্তরের মন্বন্তরে (১৭৭০ খ্রিষ্টাব্দের দুর্ভিক্ষ) বাংলা ও বিহার অঞ্চলে ১ কোটি লোক মারা যান। এরপরই ভারতের গভর্নর-জেনারেল ওয়ারেন হেস্টিংস ব্রিটিশ সেনাবাহিনীর জন্য একটি মৌচাক আকৃতির শস্যাগার নির্মাণের আদেশ দেন। ব্রিটিশ ইস্ট ইন্ডিয়া কোম্পানির ইঞ্জিনিয়ার ক্যাপ্টেন জন গার্স্টিন গোলঘরের নকশা প্রস্তুত করেন এবং ভবনটি নির্মাণ করেন। ১৪০,০০০ টন খাদ্যশস্য মজুত রাখার ক্ষমতাযুক্ত এই শস্যাগারটির নির্মাণ সম্পূর্ণ হয় ১৭৮৬ সালের ২০ জুলাই।
২০০২ সালে গোলঘরের সংস্কার কাজ শুরু হয়।
বাল্মীকি নগর লোকসভা কেন্দ্র

বাল্মীকি নগর লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।
বাল্মীকি নগর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: বাল্মীকি নগর, রামনগর, নরকাটিয়াগঞ্জ, বাগাহা, লাউরিয়া ও সিকতা।
পশ্চিম চম্পারণ লোকসভা কেন্দ্র

পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।
পশ্চিম চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
সভেতলানা আলেক্সিয়েভিচ

সভেতলানা আলেক্সিয়েভিচ (জন্ম: ৩১ মে, ১৯৪৮) বেলারুশীয় প্রমিলা সাংবাদিক এবং লেখিকা। তিনি ২০১৫ সালে সাহিত্যে নোবেল পুরস্কার লাভ করেন। তিনি বেলারুশের ইতিহাসে একমাত্র ব্যক্তি, যিনি নোবেল পুরস্কার পেয়েছেন।
৬৭ বছর বয়সী সভেতলানা আলেক্সিয়েভিচ হলেন চতুর্দশ নারী, যিনি সাহিত্যে নোবেল পেলেন। নিজের দেশে আলেক্সিয়েভিচ সরকারের একজন সমালোচক হিসেবে পরিচিত। আর তিনিই প্রথম সাংবাদিক, যিনি সাহিত্যের সবচেয়ে সম্মানজনক এই পুরস্কার পেলেন। এই লেখিকা এ মনুমন্টে টু সাফারিং অ্যান্ড করেজ ইন আওয়ার টাইম বইয়ের জন্য এ পুরস্কার পেয়েছেন। নোবেল পুরস্কারের ইতিহাসে আলেক্সিয়েভিচ ১৪তম নারী যিনি এ পুরস্কার পেলেন। পুরস্কারের অর্থমূল্য আট মিলিয়ন সুইডিশ ক্রোনার বা নয় লাখ ৫০ হাজার ইউএস ডলার।
চেরনোবিল এবং দ্বিতীয় বিশ্বযুদ্ধ নিয়ে লেখা বইয়ের মাধ্যমেই আলেক্সিয়েভিচ আন্তর্জাতিক অঙ্গনে পরিচিত অর্জন করেন। এই দুই ঘটনার ভয়াবহতা তিনি প্রত্যক্ষদর্শীর বরাতে আবেগ দিয়ে ফুটিয়ে তুলেছিলেন। তার সেই বইগুলো বিভিন্ন ভাষায় অনূদিত হয়েছে। নোবেল পুরস্কার ছাড়াও তিনি আন্তর্জাতিক পুরস্কারে ভূষিত হয়েছেন।
সাহিত্যে নোবেল বিজয়ী ১১২তম লেখক হিসাবে তার নাম ঘোষণা করে সুইডিশ অ্যাকাডেমির প্রধান সারা দানিউস বলেন, “আলেক্সিয়েভিচ তার অনন্যসাধারণ লেখনি শৈলীর মাধ্যমে সতর্কভাবে বাছাই করা কিছু কণ্ঠের যে কোলাজ রচনা করেছেন, তা পুরো একটি যুগ সম্পর্কে আমাদের বোধের জগৎকে নিয়ে গেছে আরও গভীরে।" সভেতলানা আলেক্সিয়েভিচের চল্লিশ বছর কেটেছে সাবেক সোভিয়েত ইউনিয়ন ও তার পরের সময়ের অসংখ্য মানুষের জীবন কাহিনী শুনে। তবে তার গদ্য কেবল ইতিহাসকে তুলে ধরেনি, ধারণ করেছে মানুষের আবেগের ইতিহাস। প্রায় অর্ধ-শতক পর একজন সাহিত্যিককে এই পুরস্কার দেওয়া হল, যিনি মূলত ‘নন-ফিকশন’ লেখক।
চুনাখোলা মসজিদ

চুনখোলা মসজিদ বাংলাদেশের বাগেরহাট জেলায় অবস্থিত একটি পুরাকীর্তি।
চুনখোলা গ্রামে ১৫ শতকে নির্মিত এই মসজিদটি অবস্থিত। মসজিদটির স্থাপত্যশৈলী খান জাহান আলী নির্মিত অন্যান্য স্থাপত্যশৈলী থেকে ভিন্ন। ৭.৭ বর্গমিটার চৌকোণা দালানের দেয়ালগুলো ২.২৪ মিটার করে পুরু। মসজিদটির পূর্বদিকে ৩টি এবং উত্তর ও দক্ষিণ দিকে একটি করে প্রবেশদ্বার রয়েছে। এতে তিনটি মিহরাব রয়েছে যার মধ্যে কেন্দ্রীয় মিহরাবটি সবচেয়ে বড়। মসজিদে একটি অর্ধগম্বুজ আছে। ইটের দেয়ালসমূহ নষ্ট হয়ে যাওয়ার পরে ১৯৮০ সালে ইউনেস্কোর সহায়তায় সংস্কার করা হয়।
জিন্দা পীর মসজিদ

জিন্দাপীর মসজিদ বাংলাদেশের বাগেরহাট জেলায় অবস্থিত একটি পুরাকীর্তি। বাগেরহাট খান জাহান আলী মাজার এর পশ্চিম পাশ কিছুদূর এগিয়ে একটি রাস্তা নেমে গেছে যার পাশে এক গুম্বুজ বিশিষ্ট একটি মসজিদ যা জিন্দা পীরের মাজার নামে পরিচিত। জিন্দাপীরের মাজার ও মসজিদ একই প্রাচীর বেষ্টিত এলাকায় অবস্থিত।
একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্বের দেওয়ালে তিনটি দরজা ও পশ্চিমের দেওয়ালে তিনটি মেহরাব আছে। উত্তর ও দক্ষিণ দেয়ালে ১ টি করে দরজা। মসজিদে আট কোণাকৃতি ৪টি মিনার আছে যা বলয়-সমৃদ্ধ। মসজিদের গায়ে এখনও কিছু পোড়ামাটির চিত্রফলক আছে। মসজিদের নির্মাণ ও দেয়ালে পোড়াটির চিত্র খান-ই-জাহানী স্টাইলের পরিচয় প্রদান করে না। এই মসজিদটি পরবর্তীকালের। হোসেন শাহ বা তার পুত্র নুসরত শাহর আমলে নির্মিত হয়েছিল।
জিন্দাপীরের প্রকৃত নাম মতভেদ রয়েছে। কোন কোন ঐতিহাসিকের মতে তার নাম আহমদ খা। মি: ওমালীর মতে আহমদ আলী। আ: ফ: ম: জলিল এর মতে সৈয়দ আহমদ শাহ ওরফে জিন্দাপীর। মাযারের উত্তর পাশে একটি পাকা কবর আছে। যা জিন্দা পীরের পুত্রের কবর বলে চিহ্নিত হয়।
ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়।
২. বাঙলাদেশের প্রত্নসম্পদ: আবুল কালাম মোহাম্মদ যাকারিয়া
গান্ধীগ্রাম, তামিলনাড়ু

গান্ধীগ্রাম ( ) ভারতের তামিলনাড়ু রাজ্যের ডিন্ডিগুল জেলার একটি শহর ।
ভারতের ২০০১ সালের আদম শুমারি অনুসারে গান্ধীগ্রাম শহরের জনসংখ্যা হল ১০,৬৬৬ জন; এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%; তার চাইতে গান্ধীগ্রাম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ছেন কেং

ছেন কেং, বা, ছেন গেং () (; ২৭ ফেব্রুয়ারি ১৯০৩ - ১৬ মার্চ ১৯৬১) ছিলেন একজন চীনা কমিউনিস্ট সামরিক নেতা। তিনি ১৯২২ সালে কমিউনিস্ট পার্টিতে যোগ দেন। পার্টির সপ্তম কংগ্রেসের কেন্দ্রীয় কমিটির বিকল্প সদস্য ও অষ্টম কংগ্রেসের কেন্দ্রীয় কমিটির পূর্ণ সদস্য নির্বাচিত হন। চীনা গণ স্বেচ্ছাবাহিনীর ডেপুটি কম্যান্ডাররূপে কোরিয়াতে কৃতিত্বের পরিচয় দেন। ১৯৫৯ সালে তাকে চীনের প্রতিরক্ষা দপ্তরের উপমন্ত্রী নিযুক্ত করা হয়।
১৯৩২ সালে ছেন কেং লু স্যুনের সাথে সাক্ষাৎ করেন। সেই সাক্ষাতে লু স্যুন সোভিয়েত অঞ্চল সম্বন্ধে অনেক তথ্য ছেন কেংয়ের কাছে জানতে চেয়েছিলেন। সেদিন সারা বিকাল লু স্যুন ছেনের সাথে কথাবার্তা বলেন। রাত্রি প্রায় শেষ হয়ে এলে তবে ছেন বিদায় নিতে পেরেছিলেন।
ডাডলি নোর্স

আর্থার ডাডলি নোর্স (; জন্ম: ১২ নভেম্বর, ১৯১০ - মৃত্যু: ১৪ আগস্ট, ১৯৮১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকার বিখ্যাত ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্যসহ দলের অধিনায়ক ছিলেন তিনি।
দলে তিনি মূলতঃ ডানহাতি ব্যাটসম্যানরূপে দায়িত্ব পালন করতেন। এছাড়াও ডানহাতে বোলিংয়ে পারদর্শী ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন ডাডলি নোর্স।
অন্যতম ব্যাটসম্যান আর্থার (ডেভ) নোর্সের সন্তান তিনি। অস্ট্রেলিয়ার গভর্নর-জেনারেল দ্বিতীয় আর্ল অব ডাডলি উইলিয়াম ওয়ার্ডের নাম অনুসরণে তার নাম রাখা হয়েছিল। সফরকারী দক্ষিণ আফ্রিকা দলের সদস্যরূপে ডেভ নোর্স [[সাউথ অস্ট্রেলিয়া ক্রিকেট দল|দক্ষিণ অস্ট্রেলিয়ার]] বিপক্ষে দ্বি-শতক হাঁকানোর কয়েকদিন পর তিনি জন্মগ্রহণ করেছিলেন। আর্ল ডাডলি ডেভের ইনিংস ও সন্তানের কথা শুনে তাকে তার নাম অনুসারে রাখার ইচ্ছা ব্যক্ত করেন।
[[চিত্র:ডাডলি নোর্স এর চিত্র.jpg|200px|centre]]
দীর্ঘ ষোল বছরের খেলোয়াড়ী জীবনে ৩৪ টেস্টে অংশগ্রহণের সুযোগ পেয়েছেন তিনি। অবসরগ্রহণকালীন সময়ে দক্ষিণ আফ্রিকার ব্যাটসম্যানদের মধ্যে [[ক্রিকেটের ব্যাটিং গড়ের তালিকা|ব্যাটিং গড়ে]] শীর্ষ স্থানে ছিলেন। পরবর্তীতে [[জ্যাক ক্যালিস]] ও [[গ্রেইম পোলক]] তা অতিক্রম করেন। ১৫ টেস্টে [[দক্ষিণ আফ্রিকা জাতীয় ক্রিকেট দলের অধিনায়কদের তালিকা|দলকে নেতৃত্ব]] দিয়েছেন। [[South African cricket team in England in 1951|১৯৫১]] সালে [[ইংল্যান্ড ক্রিকেট দল|ইংল্যান্ডের]] বিপক্ষে বৃদ্ধাঙ্গুলের আঘাত থাকা স্বত্ত্বেও ২০৮ রান তুলেছিলেন। অধিনায়কোচিত এ ইনিংসে সম্পর্কে [[উইজডেন ক্রিকেটার্স অ্যালমেনাক|উইজডেন]] মন্তব্য করে যে, নোর্স তার সেরা ইনিংস খেলেছেন। এ সিরিজের পরই ক্রিকেট থেকে অবসর নেন তিনি।
১৯৪৮ সালে উইজডেন কর্তৃক দলীয় সহঃ অধিনায়ক [[অ্যালান মেলভিল]]-সহ তাকে [[উইজডেন বর্ষসেরা ক্রিকেটার|বর্ষসেরা ক্রিকেটার]] ঘোষণা করে। ডারবানে তার দেহাবসান ঘটে।
[[বিষয়শ্রেণী:১৯১০-এ জন্ম]]
[[বিষয়শ্রেণী:১৯৮১-এ মৃত্যু]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কোয়াজুলু-নাটালের ক্রিকেটার]]
[[বিষয়শ্রেণী:ডারবান থেকে আগত ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেটার]]
[[বিষয়শ্রেণী:দক্ষিণ আফ্রিকার টেস্ট ক্রিকেটার]]
[[বিষয়শ্রেণী:দক্ষিণ আফ্রিকা জাতীয় ক্রিকেট দলের অধিনায়ক]]
[[বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি]]
[[বিষয়শ্রেণী:দক্ষিণ আফ্রিকার টেস্ট ক্রিকেট অধিনায়ক]]
গুজরাত এক্সপ্রেস

গুজরাত এক্সপ্রেস হলো ভারতের রেল পরিসেবার একটি রেল পরিবহন। গুজরাত হলো ভারতের পশ্চিমের একটি রাজ্য যা কিনা ভারতের পশ্চিমের হীরা হিসাবে বিবেচিত। এখানে প্রায় ৬ কোটির অধিক মানুষের বসবাস। এই গুরুত্বপূর্ণ এবং প্রাচীন স্মৃতী বিজারিত শহরের জনগনকে এখান থেকে মুম্বাই নগরিতে আনা নেয়ার কাজটি করে গুজরাত এক্সপ্রেস একটি গুরুত্বপূর্ণ ভূমিকা রাখে যাত্রী পরিবহনের ক্ষেত্রে।
১৯০১১/১৯০১২ গুজরাত এক্সপ্রেসে বর্তমানে ২ টি এসি চেয়ার বগি আছে, ২ টি প্রথম শ্রেনীর বগি, ১০ টি দ্বীতিয় শ্রেণীর বগি এবং ৮ টি সাধারণ বগি রয়েছে। তবে ভারতের বেশীর ভাগ ট্রেন সেবার মতো, ভারতীয় রেলওয়ে কর্তৃপক্ষের নির্দেশক্রমে যেকোন সময় বগির সন্নিবেশ সমূহ পরিবর্তন হতে পারে প্রয়োজন অনুসারে।
১৯০১১ গুজরাত এক্সপ্রেস ৪৯১ কিমি এর বিশাল দুরত্ব অতিক্রম করে ৯ ঘণ্টা ১০ মিনিটে (৫৩.৫ কিমি/ঘণ্টা) এবং ফিরতি পথে ১৯০১২ গুজরাত এক্সপ্রেস সময় নেয় ৯ ঘণ্টা ২৫ মিনিট(৫২.১৪ কিমি/ঘণ্টা)।
যেহেতু ট্রেনটির গড় গতি ৫৫ কিমি/ঘণ্টার তুলনায় কম সেহেতু ভারতীয় রেলওয়ে এর নিয়মানুসারে এটা তার টিকিটের মূল্যর সাথে সুপারফাস্ট সারচার্জ যুক্ত করে ভাড়া নির্ধারন করতে পারে না। 
গুজরাত এক্সপ্রেস মুম্বাই থেকে আহমেদাবাদ যাওয়ার জন্য একটি জনপ্রিয় ট্রেন। এটি সোম, মঙ্গল, বুধ, বৃহস্পতিবার, শুক্র, শনি এবং রবিবার অর্থাৎ দৈনিক চলাচল করে থাকে এবং প্রতিদিন মুম্বাই ছেড়ে যায় সকাল ৫:৪৫ মিনিটে এবং আহমেদাবাদ পৌছে দুপুর ২:৫৫ মিনিটে। চলার পথে এটি বিভিন্ন স্থান স্পর্শ করে যেমন; মুম্বাই সেন্ট্রাল, দাদার, বরিভেইল, বোইসার, দাহানু রোড, উমবারগ্রাম রোড, ভিলাদ, ভাপি, উদ্ভাদা, ভালসিদ, বিলিমোর জং, নাভার্সি, সুরাত, কিম, কোসাম্বা জং, আনক্লেস্বর জং, ভারুচ জং, পালেজ, মিয়াগাম কার্জন, ভাদোদাড়া জং, আনন্দ বরিয়াভ, নাদীয়াদ জং, মাহেমদাভাদ খেদা রোড, বারেজাদি, মানিনাগর, আহমেদাবাদ। এবং ফিরতি পথে একই পথে ফিরে আসে। এটি ট্রেনটিকে এই পথের সবচেয়ে জনপ্রিয় ট্রেন হিসাবে ধরা হয়। ফিরতি পথে এটি আহমেদাবাদ জংশন ছেড়ে যায় সকাল ৭:০০ টায় এবং মুম্বাই পৌছে বিকাল ৪:২৫ মিনিটে। এই পথেও ট্রেন দৈনিক ভিত্তিতে চলাচল করে।
ওয়ারউইক আর্মস্ট্রং

ওয়ারউইক উইনড্রিজ আর্মস্ট্রং (; জন্ম: ২২ মে, ১৮৭৯ - মৃত্যু: ১৩ জুলাই, ১৯৪৭) ভিক্টোরিয়ার কাইনটন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০২ থেকে ১৯২১ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। এছাড়াও, দলকে নেতৃত্ব দিয়েছেন তিনি। ‘বিগ শীপ’ ডাকনামে পরিচিত ওয়ারউইক আর্মস্ট্রং ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন।
সমগ্র খেলোয়াড়ী জীবনে ৫০ টেস্টে অংশগ্রহণ করেছেন। ১৯০২ সালে মেলবোর্ন ক্রিকেট গ্রাউন্ডে ইংল্যান্ডের বিপক্ষে তার টেস্ট অভিষেক ঘটে। ১৯০১-০২ মৌসুমে আর্চি ম্যাকলারেনের অধিনায়কত্বে ইংল্যান্ড দল অ্যাশেজ সফরে অস্ট্রেলিয়ায় আসে। দৃশ্যতঃ দূর্বল দল হওয়া স্বত্ত্বেও সিডনিতে তারা স্বাগতিক দলকে ইনিংস ও ১২৪ রানে পরাজিত করে। দ্বিতীয় টেস্ট শুরুর পূর্বে নিউ সাউথ ওয়েলসের বিপক্ষে ভিক্টর ট্রাম্পার ও সিড গ্রিগরি’র ন্যায় টেস্ট খেলোয়াড়দেরকে আউট করেন আর্মস্ট্রং এবং ব্যাটিংয়ে ১৩৭ রান তুলেন তিনি। ফলশ্রুতিতে মেলবোর্ন টেস্টের জন্য রেজি ডাফসহ তার টেস্ট অভিষেক হয়। ঐ বছরের শেষদিকে ইংল্যান্ড সফরে যান ও ব্যক্তিগত সফলতা লাভ করেন। সর্বমোট চারবার ইংল্যান্ড সফরে দলের সদস্য ছিলেন।
অস্ট্রেলিয়া ক্রিকেট প্রশাসনের সাথে বেশ কয়েকবার দ্বন্দ্বে জড়িয়ে পড়েন। ‘বিগ সিক্স’ নামে পরিচিত শীর্ষস্থানীয় ছয় ক্রিকেটারের একজনরূপে ১৯১২ সালের ত্রি-দেশীয় প্রতিযোগিতায় অংশগ্রহণ করা থেকে বিরত থাকেন নিজেকে। ১৯২১ সালে সফলভাবে ইংল্যান্ড সফর শেষ করার পর টেস্টসহ প্রথম-শ্রেণীর ক্রিকেট থেকে অবসর নেন।
১৯২০ থেকে ১৯২১ সময়ে দশ টেস্টে অধিনায়কত্ব করেন। তন্মধ্যে তার দল আট টেস্টে জয় পায় ও বাকী দুই টেস্ট ড্র করে। ১৯২০-২১ মৌসুমে সফরকারী ইংল্যান্ড দলকে ৫-০ ব্যবধানে হোয়াইটওয়াশ করেছিল তার দল। প্রথম বিশ্বযুদ্ধের কারণে তার টেস্ট জীবনে ছেদ ঘটে। এ সময় ৬ সেঞ্চুরি সহযোগে ৩৮.৬৮ রান গড়ে ২,৮৬৩ রান করেন। এছাড়াও ৮৭ উইকেট দখল করেন তিনি।
সি. বি. ফ্রাইয়ের পর দ্বিতীয় ক্রিকেটার হিসেবে একই খেলায় দ্বি-শতক ও শতক হাঁকান।
২০০০ সালে তাকে অস্ট্রেলীয় ক্রিকেট হল অব ফেমে অন্তর্ভুক্ত করা হয়। ইংল্যান্ড সফরে চমৎকার ক্রীড়াশৈলীর দরুন ১৯০২ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে।
দুইজন বোলারের একজন হিসেবে এক টেস্টের উভয় ইনিংসে একাধারে বোলিং করার কীর্তিগাঁথা রচনা করেছেন। ১৯২১ সালে ক্রিকেটের আইনভঙ্গ করে নিজেকে জড়িয়ে ফেলেন। অপর ঘটনাটি ২৮ মার্চ, ১৯৫১ তারিখে অ্যালেক্স মইর ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন।
দীর্ঘ ৬ ফুট ৩ ইঞ্চির অধিকারী আর্মস্ট্রং ব্যাটিংশৈলী তেমন দর্শনীয় না হলেও তার স্ট্রোকপ্লে বেশ কার্যকরী ছিল। শান্ত ভঙ্গীমায় লেগ স্পিনে বল বড় ধরনের বাঁক খেতো না। কিন্তু, নিখুঁত বোলিংয়ে প্রতিপক্ষীয় খেলোয়াড়দেরকে ডিসমিস করতে সক্ষমতা দেখান।
টেস্ট ক্রিকেটে অংশগ্রহণের পূর্বে অস্ট্রেলীয় রুলস ফুটবলে ভিক্টোরিয়ান ফুটবল লীগে সংক্ষিপ্তকালের জন্য সাউথ মেলবোর্নের সদস্য ছিলেন। মেলবোর্ন ক্রিকেট ক্লাবে প্যাভিলিয়ন ক্লার্করূপে ক্রিকেট জীবনের অধিকাংশ সময় কাজ করেন যা তাকে ক্রিকেট খেলতে সহায়তা করে। খেলোয়াড়ী জীবন থেকে অবসর নেয়ার পর স্কচ হুইস্কির পরিবেশক হন। এছাড়াও সিডনি ইভনিং নিউজে ক্রিকেট বিষয়ে লেখেন।
১৩ জুলাই, ১৯৪৭ তারিখে ৬৮ বছর বয়সে নিউ সাউথ ওয়েলসের ডার্লিং পয়েন্ট এলাকায় ওয়ারউইক আর্মস্ট্রংয়ের দেহাবসান ঘটে।